Zápisnica z plánovaného zasadnutia Obecného zastupiteľstva v obci Hrabovke 
[bookmark: _GoBack]konaného dňa 24.septembra 2025 o 18.00 hod. 

Prítomní: Marta Kunová, starostka obce 
                  JUDr. Ing. Juraj Hajšo – hlavný kontrolór obce
Poslanci:  Ivan Čulen, Lucia Gajdošíková, Eva Mráziková, Ing, Maroš Plško
Neprítomní: Adam Čičo-ospravedlnil sa

Program zasadnutia:

1. Otvorenie zasadnutia
2. Určenie zapisovateľa a overovateľov zápisnice
3. Informácia o plnení uznesení z predchádzajúceho zasadnutia OcZ
4. Návrh VZN 1/2025 o spôsobe náhradného zásobovania pitnou vodou a odvádzania odpadových vôd a o zneškodňovaní obsahu žúmp na území obce Hrabovka
5. Protest prokurátora voči uzneseniu obecného zastupiteľstva č. 9/2024, ktorým bol schválený vnútorný predpis č. 1/2024 Zásady hospodárenia a nakladania s majetkom obce Hrabovka
6. Zásady hospodárenia a nakladania s majetkom obce-návrh vnútorný predpis č. 1/2025
7. Úprava rozpočtu k 30.9.2025
8. Informácia o činnosti DHZ obce Hrabovka
9. Rôzne
10. Diskusia
11. Záver



1. Otvorenie zasadnutia 
Zasadnutie obecného zastupiteľstva otvorila a viedla starostka obce Marta Kunová, ktorá privítala prítomných poslancov a novozvoleného hlavného kontrolóra obce Hrabovka, ktorý sa v krátkosti predstavil prítomným poslancom a občanom Hrabovky. Starostka konštatovala, že obecné zastupiteľstvo je uznášaniaschopné a zároveň predniesla návrh programu rokovania obecného zastupiteľstva. Žiadny z poslancov nemal pripomienku alebo pozmeňujúci návrh a preto dala hlasovať o  návrhu  programu zasadnutia obecného zastupiteľstva, ktorý bol poslancami schválený. 
Prítomní: 4			Za: 4		Proti: 0	     Zdržal sa: 0


2. Určenie zapisovateľa a overovateľov zápisnice
Starostka určila overovateľov zápisnice: Lucia Gajdošíková, Ing. Maroš Plško
Zapisovateľka: Mgr. Janka Štefánková, pracovníčka obecného úradu


3. Informácia o plnení uznesení z predchádzajúceho zasadnutia OcZ
Informáciu o plnení uznesení z predchádzajúceho zasadnutia obecného zastupiteľstva predniesla starostka obce, ktorá konštatovala, že všetky uznesenia boli splnené. Informáciu zobrali poslanci na vedomie.
Hlasovanie: 
Prítomní: 4		Za: 4		Proti: 0	Zdržal sa: 0




4. Návrh VZN 1/2025 o spôsobe náhradného zásobovania pitnou vodou a odvádzania odpadových vôd a o zneškodňovaní obsahu žúmp na území obce Hrabovka

V nadväznosti na predchádzajúce rokovanie obecného zastupiteľstva, kde bol prerokovaný protest prokurátorky voči VZN 1/2018 o spôsobe náhradného zásobovania pitnou vodou a náhradného odvádzania odpadových vôd a o zneškodňovaní žúmp, ktorému obecné zastupiteľstvo vyhovelo, bol pripravený a zverejnený nový návrh VZN l/2025 o spôsobe náhradného zásobovania pitnou vodou a odvádzania odpadových vôd a o zneškodňovaní obsahu žúmp na území obce Hrabovka. Starostka vyzvala prítomných poslancov či majú nejaký pozmeňujúci alebo doplňujúci návrh k zneniu VZN 1/2025. Poslankyňa Mráziková apelovala na dodržiavanie vývozu obsahu žúmp občanmi na čističku, nakoľko je dlhodobým problémom v obci nelegálne vypúšťanie obsahu žúmp, čo negatívne ovplyvňuje životné prostredie v obci. Po krátkej rozprave k tomuto problému dala starostka hlasovať o prijatí nového VZN 1/2025 o spôsobe náhradného zásobovania pitnou vodou a odvádzania odpadových vôd a o zneškodňovaní obsahu žúmp na území obce Hrabovka, ktoré poslanci schválili.

Prítomní: 4			Za: 4		Proti: 0	     Zdržal sa: 0


5. Protest prokurátora voči uzneseniu obecného zastupiteľstva č. 9/2024, ktorým bol schválený vnútorný predpis č. 1/2024 Zásady hospodárenia a nakladania s majetkom obce Hrabovka

Poslanci obecného zastupiteľstva obdržali na rokovanie obecného zastupiteľstva zaslaný Protest prokurátora voči uzneseniu obecného zastupiteľstva č. 9/2024, ktorým bol schválený Vnútorný predpis č. 1/2024 Zásady hospodárenia a nakladania s majetkom obce Hrabovka
Starostka dala hlasovať za prijatie uznesenia v znení:
Obecné zastupiteľstvo v Hrabovke:
a) Vyhovuje protestu prokurátora Okresnej prokuratúry Trenčín sp. zn. PD222/25/3309-5 zo dňa 31.07.2025 proti uzneseniu č. 9/2024 Obecného zastupiteľstva obce Hrabovka, ktorým bol schválený vnútorný predpis č. 1/2024 Zásady hospodárenia a nakladania s majetkom obce Hrabovka v bodoch – článok 22 odsek 3 zásad a článok 23 „Sankcie“
b) Ruší Vnútorný predpis č. 1/2024 Zásady hospodárenia a nakladania s majetkom obce Hrabovka, prijatý uznesením č. 9/2024 dňa 24.04.2024.
Prítomní: 4			Za: 4		Proti: 0	     Zdržal sa: 0


6. Zásady hospodárenia a nakladania s majetkom obce – návrh vnútorný predpis č. 1/2025 

Poslanci obdržali na rokovanie obecného zastupiteľstva návrh vnútorného predpisu č. 1/2025 Zásady hospodárenia a nakladania s majetkom obce Hrabovka , ktorý bol prepracovaný v zmysle protestu prokurátora voči uzneseniu č. 9/2024, ktorým bol schválený Vnútorný predpis č. 1/2024 a to v článku 22 a 23  zásad. K predloženému návrhu nemali poslanci žiadne doplňujúce návrhy alebo pripomienky a preto dala starostka hlasovať o znení uznesenia:
· Obecné zastupiteľstvo v Hrabovke schvaľuje vnútorný predpis č. 1/2025 s účinnosťou dňom schválenia obecným zastupiteľstvom v Hrabovke.
Prítomní: 4			Za: 4		Proti: 0	     Zdržal sa: 0


7. Úprava rozpočtu k 30.09.2025
Na rokovanie obecného zastupiteľstva bol predložený návrh na úpravu rozpočtu k 30.09.2025, ktorá sa týkala Rekonštrukcie verejného priestranstva v obci Hrabovka. Obec Hrabovka dostala od PPA preplatené vynaložené finančné prostriedky na predmetnú rekonštrukciu zo zdroja Európskeho poľnohospodárskeho financovania  rozvoja vidieka vo výške 9027,57 € a zo zdroja štátneho rozpočtu vo výške 3009,19 €. Zostávajúce náklady na toto dielo financovala obec z vlastných zdrojov obce. V zmysle tohto bola navrhnutá aj úprava rozpočtu k 30.09.2025. Voči úprave rozpočtu mala námietky poslankyňa Mráziková, ktorá požadovala podrobný rozpis nákladov na rekonštrukciu. Starostka predložila faktúru a krycí list rozpočtu celého diela. Aj napriek tomu, že sa jednalo o zákazku s nízkou hodnotou, zhotoviteľ diela bol vybraný na základe verejného obstarávania-podaných cenových ponúk cez systém TENDERnet. Na základe vyhodnotenia cenových ponúk bola uzatvorená Zmluva o dielo, ktorá je zverejnená na stránke obce Hrabovka. Rekonštrukcia verejného priestranstva bola zahrnutá v rozpočte obce   na rok 2025. Celý proces realizácie a financovania bol odkontrolovaný PPA a na základe toho boli pridelené aj finančné prostriedky na toto dielo. Po krátkej rozprave dala starostka hlasovať o úprave rozpočtu k 30.09.2025,  ktorú poslanci schválili.

Prítomní: 4			Za: 3		Proti: 1	     Zdržal sa: 0

8. Informácia o činnosti DHZ obce Hrabovka

K tomuto bodu predniesol správu o činnosti DHZ obce Hrabovka veliteľ dobrovoľných hasičov pán Ján Gajdošík. V krátkosti zhrnul viac ako ročné oficiálne pôsobenie dobrovoľného hasičského zboru, kde informoval o plnení základných povinností a úloh, ktoré vyplývajú pre členov hasičského zboru. Zároveň aj zhrnul ďaľšiu činnosť hasičov najmä pomoc pri organizovaní rôznych kultúrnych a športových podujatí, ktoré v obci prebehli počas uplynulého roka, účasť na rôznych súťažiach a spoločných cvičeniach v rámci dobrovoľných hasičských jednotiek.

9. Rôzne

· K bodu sa prihlásil hlavný kontrolór obce, ktorý informoval o základných povinnostiach, ktoré vyplývajú z jeho funkcie a keďže bol zvolený do funkcie až od 1.8.2025 nebolo možné predložiť v I. polroku návrh kontrolnej činnosti na II. polrok 2025. Z tohto dôvodu a aj na základe požiadavky poslancov predložil na schválenie návrh kontrolnej činnosti na obdobie II. polrok 2025 s nasledovnými úlohami:
a) Protest prokurátora k Zásadám hospodárenia a nakladania s majetkom obce Hrabovka-vnútorný predpis č.1/2024 a vypracovanie návrhu - Zásady hospodárenia a nakladania s majetkom obce Hrabovka-vnútorný predpis č. 1/2025
b) Kontrola VZN –  návrh VZN 1/2025 o spôsobe náhradného zásobovania pitnou vodou a odvádzania odpadových vôd a o zneškodňovaní obsahu žúmp na území obce Hrabovka
c) Vypracovanie stanoviska k návrhu rozpočtu na rok 2026 a roky 2027-2028
d) Kontrola hospodárenia obce Hrabovka za obdobie  od 1.1.2024 – 31.7.2025 kedy  nemala obec Hrabovka hlavného kontrolóra.
            Starostka dala hlasovať o predloženom návrhu kontrolnej činnosti hlavného kontrolóra
            obce Hrabovka na II. polrok 2025, ktorý poslanci hlasovaním schválili.
Prítomní: 4		Za: 4		Proti: 0	Zdržal sa: 0


· Z radov poslancov – poslankyňa Mráziková požiadala o predkladanie informácií na  zasadnutia obecného zastupiteľstve verejného vodovodu (povolenie na odber vody, úniky, opravy porúch na verejnom vodovode, zvyšovanie ceny vody, kontrola kvality pitnej vody-zápach) a stave rokovaní ohľadom budovania kanalizácie v obci Hrabovka so spoluúčasťou s RVS Vlára-Váh Nemšová. Starostka odpovedala, že v obci došlo k únikom predovšetkým v domácnostiach, ktoré prešli vodomermi-uvedené bolo zistené pri mimoriadnom odpise vody. Táto mimoriadna spotreba  bola ihneď po zistení vyfakturovaná. Cena vody stúpa z dôvodu neustáleho zvyšovania nákladov na energie, náklady na opravy a na výmenu vodomerov, priebežné odstraňovanie porúch. Všetky tieto náklady sa predkladajú na URSO, ktoré schvaľuje cenu vody a aj napriek poslednému schváleniu ceny vo výške 1,1952 € ešte stále príjem z predaja vody pokrýva  náklady na výrobu a distribúciu vody vo výške cca 50%. Čo sa týka informácií o stave a o nákladoch na vodu bolo to viackrát už prezentované na zastupiteľstvách najmä v súvislosti s tvorbou a čerpaním rozpočtu. Kvalita vody je neustále kontrolovaná, výsledky kontrol sú zverejnené na stránke obce v sekcii úradná tabuľa obce – kvalita pitnej vody. 

10. Diskusia
Z radov občanov:
· p. Hladký Peter – spýtal sa na výmenu poklopov na chodníkoch v obci – starostka odpovedala, že do konca roka plánuje vymeniť poklopy hlavne tie, ktoré sú najviac poškodené, aby bola zabezpečená bezpečnosť pre chodcov na chodníkoch v obci.
· p. Chmelina Róbert – poukázal na zmluvu medzi obcou Hrabovka a RVS Vlára-Váh k budovaniu kanalizácie , ktorá bola uzavretá v minulých rokoch – požiadal o informáciu aký postoj má k tomu RVS Vlára-Váh, či sú v tomto smere vyvinuté nejaké aktivity. K tomu nastala rozprava medzi občanmi, poslanec Plško vysvetlil, že nakoľko obec Hrabovka je malá obec s malým počtom obyvateľov nemá možnosť zapojiť sa do žiadnej výzvy na budovanie kanalizácie nakoľko nemá na to potrebné prostriedky a čo sa týka spoluúčasti RVS Vlára Váh je to tiež zrejme nemožné, nakoľko spoločnosť nemá ešte vysporiadané všetky záväzky z minulých období, keď sa budovala kanalizácia od Hornej Súče až do Nemšovej, pričom bola obec Hrabovka vylúčená z tejto etapy realizácie. Konštatoval, že ďalšie bližšie informácie budú podané podľa predchádzajúcej požiadavky na ďalšom zasadnutí obecného zastupiteľstva.
· Poslankyňa Mráziková v rámci diskusie požiadala o informáciu o činnosti stavebného úradu – zmena zákona od 1.4.2025, ako funguje stavebný úrad. Starostka vysvetlila, že o základných zmenách boli občania informovaní prostredníctvom obecnej stránky, kde bolo zverejnené k akým zmenám došlo. Zároveň podotkla, že tí čo potrebujú niečo riešiť, môžu sa kedykoľvek obrátiť na pracovníkov obecného úradu, ktorí poskytnú bližšie informácie podľa konkrétneho prípadu, nakoľko sú stavebné veci, ktoré idú v starom režime-veci podané do 31.3.2025 a sú podania, ktoré sa riešia podľa nového zákona – podané po 1.4.2025. Podľa nového zákona všetky nové žiadosti už idú centrálny systém registrácie, do ktorého vkladajú žiadosti projektanti, ktorí zastrešujú celý proces spolu s projektovou dokumentáciou a potrebnými  vyjadreniami dotknutých orgánov. Obec obdrží elektronicky kompletnú dokumentáciu, ku ktorej vydá príslušné rozhodnutie alebo oznámenie. Podľa nového zákona od budúceho roka by mala mať obec 2 pracovníkov stavebného úradu, čo je však problém zabezpečiť, nakoľko nie je dostatok odborne spôsobilých osôb, na výkon stavebného úradu a je to aj otázka financií. Pokiaľ toto obec nezabezpečí, tak agendu stavebného úradu bude vykonávať obec, ktorú určí Regionálny úrad pre územné plánovanie a výstavbu v Trenčíne. Ak však iná obec toto odmietne bude agendu stavebného úradu pre obec Hrabovka vykonávať Regionálny úrad pre územné plánovanie a výstavbu v Trenčíne.


11.Záver

Na záver starostka ukončila rokovanie obecného zastupiteľstva a poďakovala všetkým prítomným poslancom, hlavnému kontrolórovi  a občanom za účasť na plánovanom zasadnutí obecného zastupiteľstva.









































Obecné zastupiteľstvo v Hrabovke
Uznesenie č. 14 - 20/2025
zo zasadnutia OZ v Hrabovke dňa 24.09.2025

K  bodu: Otvorenie zasadnutia
Uznesenie č. 14/2025

Obecné zastupiteľstvo v Hrabovke  s c h v a ľ u j e   navrhnutý program zasadnutia obecného zastupiteľstva .

V Hrabovke, 24.09.2025


								 Marta Kunová
							             starostka obce


K bodu: Informácia o plnení  uznesení z predchádzajúceho zasadnutia
					
Uznesenie č. 15/2025

Obecné zastupiteľstvo v Hrabovke   b e r i e   n a   v e d o m i e  informáciu o kontrole uznesení obecného zastupiteľstva v Hrabovke.

V Hrabovke, 24.09.2025

					 Marta Kunová
								 starostka obce



[bookmark: _Hlk210035525]K bodu: Návrh VZN 1/2025 o spôsobe náhradného zásobovania pitnou vodou a odvádzania odpadových vôd a o zneškodňovaní obsahu žúmp na území obce Hrabovka

					Uznesenie č. 16/2025

Obecné zastupiteľstvo v Hrabovke  s c h v a ľ u j e  návrh VZN 1/2025 o spôsobe náhradného zásobovania pitnou vodou a odvádzania odpadových vôd a o zneškodňovaní obsahu žúmp na území obce Hrabovka, ktorým sa ruší VZN 1/2018 o spôsob náhradného zásobovania pitnou vodou a náhradného odvádzania odpadových vôd a o zneškodňovaní žúmp. Predpis nadobúda účinnosť pätnásty deň od vyvesenia na úradnej tabuli obce Hrabovka.

V Hrabovke, dňa 24.09.2025

				
				 Marta Kunová
						            starostka obce
K bodu: Protest prokurátora voči uzneseniu obecného zastupiteľstva č.9/2024, ktorým bol schválený vnútorný predpis č. 1/2024 Zásady hospodárenia a nakladania s majetkom obce Hrabovka

				Uznesenie č.  17/2025
Obecné zastupiteľstvo v Hrabovke:
 
a) Vyhovuje protestu prokurátora Okresnej prokuratúry Trenčín sp. zn. PD222/25/3309-5 zo dňa 31.07.2025 proti uzneseniu č. 9/2024 Obecného zastupiteľstva obce Hrabovka, ktorým bol schválený vnútorný predpis č. 1/2024 Zásady hospodárenia a nakladania s majetkom obce Hrabovka v bodoch – článok 22 odsek 3 zásad a článok 23 „Sankcie“
b) Ruší Vnútorný predpis č. 1/2024 Zásady hospodárenia a nakladania s majetkom obce Hrabovka, prijatý uznesením č. 9/2024 dňa 24.04.2024.

V Hrabovke, 24.09.2025


							Marta Kunová
							starostka obce


K bodu: Zásady hospodárenia a nakladania s majetkom obce Hrabovka-návrh vnútorný predpis č. 1/2025

				 Uznesenie č. 18/2025

Obecné zastupiteľstvo v Hrabovke  s c h v a ľ u j e  vnútorný predpis č. 1/2025 s účinnosťou dňom schválenia obecným zastupiteľstvom v Hrabovke.

V Hrabovke, 24.09.2025


						          Marta Kunová
						          starostka obce


K bodu: Úprava rozpočtu k 30.09.2025

				Uznesenie č. 19/2025

Obecné zastupiteľstvo v Hrabovke  s c h v a ľ u j e  návrh na úpravu rozpočtu k 30.09.2025.

					
V Hrabovke, dňa 24.09.2025



							Marta Kunová
						            starostka obce

K bodu: Rôzne 

				Uznesenie č. 20/2025 

Obecné zastupiteľstvo v Hrabovke  s c h v a ľ u j e  predložený návrh kontrolnej činnosti hlavného kontrolóra obce Hrabovka na II. polrok 2025.

V Hrabovke, dňa 24.09.2025


				 Marta Kunová
						            starostka obce

Výpis z hlasovania poslancov OZ:

	Číslo
	Čičo
	Čulen
	Gajdošíková
	Mráziková
	Ing.Plško

	14/2025
	N
	I
	I
	I
	I

	15/2025
	N
	I
	I
	I
	I

	16/2025
	N
	I
	I
	I
	I

	17/2025
	N
	I
	I
	I
	I

	18/2025
	N
	I
	I
	I
	I

	19/2025
	N
	I
	I
	X
	I

	20/2025
	N
	I
	I
	I
	I

	
	
	
	
	
	

	
	
	
	
	
	


Vysvetlivky:           I  -  za                             O – zdržal sa 
                                X - proti                         N -  neprítomní

Overovatelia:     						
Lucia Gajdošíková                                                                         .........................................

Ing. Maroš Plško                                                                            .........................................

Zapísala:
Mgr. Janka Štefánková	                                                         .........................................  




Marta Kunová     		 starostka obce
